中華人民共和國最高領導人

中華人民共和國最高領導人係指中華人民共和國歷史上有最高領導地位嘅領導人。呢個唔係一個官方用語，領導人亦都唔需要做過特定嘅職位，只需要佢嘅領導地位得到中國共產黨嘅認可，就可以被視為最高領導人。中國官方將毛澤東、鄧小平、江澤民定義做中央領導集體嘅核心，將胡錦濤、習近平定義做以總書記為首嘅黨中央。

中華人民共和國主席係中國名義上嘅國家元首，不過國家主席呢個職務名譽性質比較多，屬於虛位元首，一般係負責外交禮節同埋全國人民代表大會嘅程序性發佈命令工作，無乜嘢實權，行政上嘅政府首長係國務院總理。中國共產黨中央委員會總書記係執政黨嘅領袖，做得呢個位就一定要係黨內最高層中共中央政治局常委嘅首席，負責主管黨務工作。由於中國共產黨係唯一嘅執政黨，所以總書記基本上乜嘢都管，不過呢個位唔一定能夠完全掌握軍權，因為中央軍委另外實行主席負責制。中國共產黨中央軍事委員會主席係中國人民解放軍嘅最高統帥，即係三軍總司令，由於「槍桿子裏出政權」，掌握軍權一般就意味掌握真正嘅大權，所以呢個位被認為係最高領導人嘅身份象徵。不過中央軍委主席嘅職責只局限喺軍隊入面，如果插手國家事務就會被認為係「名不正，言不順」。

歷代領導人

關聯
黨同國家最高領導人
中國共產黨中央委員會主席
中國共產黨中央委員會總書記
中國共產黨中央政治局常務委員會

中華人民共和國領導人
中國共產黨領導人